Laerskool Jongensklip is 'n plaasskool in die Caledon-Riviersonderend omgewing. Die ouers van die leerders is plaaswerkers en persone wat by die naaste landbou ko-operasie werk.
Die skool se leerdertal is 114: 94% bruin en 6% swart. Die meerderheid van die leerders maak gebruik van busvervoer wat deur die WKOD beskikbaar gestel word. 'n Minderheid leerders loop skool toe aangesien hul nader as 5 km vanaf die skool woon.
Graag wil ek namens die vrywilligers van Caledon vir u en RSE Logistics, hartlik bedank vir die donasie van R 8000 vir die aankoop van ‘n suurstofmasjien vir kankerpasiënte. Uit ondervinding het ons ervaar dat veral longkankerpasiënte, wie afhanklik is van die staat vir mediese versorging, met groot moeite toegelaat word vir suurstofbehandeling. Die staat voorsien nie suurstoftenks vir tuisversorging nie, wat opname noodsaak, maar die beperkte beskikbaarheid van ambulansvervoer maak dit vir hul moeilik om die hospitaal te bereik. Indien ‘n persoon terminaal is, word suurstof vir ‘n groot gedeelte van die dag benodig en is dit net nie prakties moontlik om heen en weer hospitaal toe, vervoer te word nie.